Ir-Regolament tal-Kummissjoni (KEE) Nru 1712/95
tat-13 ta’ Lulju 1995
li jemenda r-Regolament (KEE) Nru 1014/90 li jistabbilixxi regoli dettaljati ta’ implimentazzjoni dwar id-definizzjoni, id-deskrizzjoni u l-preżentazzjoni ta’ xorb alkoħoliku
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1576/89 tad-29 ta’ Mejju 1989 li jistabbilixxi regoli ġenerali għad-definizzjoni, id-deskrizzjoni u l-preżentazzjoni ta’ xorb alkoħoliku [1], kif emendat l-aħħar bir-Regolament (KEE) Nru 3378/94 [2], u b’mod partikolari l-Artikolu 6(3) tiegħu,
Billi permezz tar-Regolament tal-Kummissjoni (KEE) Nru 1180/91 [3], li daħal fis-seħħ fil-11 ta’ Mejju 1991, kien ġie mdaħħal l-Artikolu 7a fir-Regolament tal-Kummissjoni (KEE) Nru 1014/90 [4], kif l-aħħar emendat bir-Regolament (KE) Nru 2675/94 [5], hekk li jipprovdi lit-termini addizzjonali tal-bejgħ imsemmi tal-prodotti fl-Anness li jinsab mar-Regolament (KEE) Nru 1180/81 għandhom ikunu riżervati għall-prodotti definiti fih; billi, bħala riżultat ta’ żball klerikali, il-verzjoni Ġermaniża ta’ dak l-Anness tirreferi, taħt id-definizzjoni ta’ "Vruchtenjenever", għat-togħma miżjuda ta’ "Wacholder" minflok "Jenever" u hija b’hekk mhux skond l-abbozz li kien is-suġġett ta’ l-opinjoni mogħtija taħt l-Artikolu 15 tar-Regolament (KEE) Nru 1576/89;
Billi l-miżuri stabbiliti f’dan ir-Regolament huma skond l-opinjoni tal-Kumitat ta’ Implimentazzjoni għax-Xorb Alkoħoliku,
ADOTTAW DAN IR-REGOLAMENT:
L-Artikolu 1
Il-kelma "Wacholder" fil-verzjoni Ġermaniża tal-punt 1 ta’ l-Anness li jinsab mar-Regolament (KEE) Nru 1014/90 għandha b’dan tiġi mibdula b’"Jenever".
L-Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-13 ta’ Lulju 1995.